CELEX: 62009TN0290
Language: el
Date: 2009-07-24 00:00:00
Title: Υπόθεση T-290/09: Προσφυγή της 24ης Ιουλίου 2009 — Omnicare κατά ΓΕΕΑ — Astellas Pharma (πρώην Yamanouchi Pharma) (OMNICARE)

10.10.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 244/7
            
         Προσφυγή της 24ης Ιουλίου 2009 — Omnicare κατά ΓΕΕΑ — Astellas Pharma (πρώην Yamanouchi Pharma) (OMNICARE)
   (Υπόθεση T-290/09)
   2009/C 244/12
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Omnicare, Inc. (Covington, Ηνωμένες Πολιτείες) (εκπρόσωπος: M. Edenborough, barrister)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Astellas Pharma GmbH (πρώην Yamanouchi Pharma GmbH) (Χαϊδελβέργη, Γερμανία)
   
      Αιτήματα της προσφεύγουσας
   
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του τέταρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 14ης Μαΐου 2009 στην υπόθεση R 402/2008-4 και
            
         
               —
            
            
               να καταδικάσει το καθού στα δικαστικά έξοδα της παρούσας διαδικασίας ενώπιον του Πρωτοδικείου.
            
         
      Ισχυρισμοί και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα.
   
      Σήμα προς καταχώριση: Το λεκτικό σήμα «OMNICARE», για υπηρεσίες της κλάσης 42.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η αντίδικος ενώπιον του τμήματος προσφυγών.
   
      Αντιταχθέν σήμα ή σημείο: Το καταχωρισμένο γερμανικό σήμα «OMNICARE» για υπηρεσίες των κλάσεων 35, 41 και 42.
   
      Απόφαση του τμήματος ανακοπών: Απόρριψη της ανακοπής.
   
      Απόφαση του τμήματος προσφυγών: Ακύρωση της απόφασης του τμήματος ανακοπών και απόρριψη της αίτησης καταχώρισης κοινοτικού σήματος.
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β', του κανονισμού (ΕΚ) 207/2009 του Συμβουλίου, καθόσον το τμήμα προσφυγών κακώς δέχθηκε ότι: α) υπάρχει ομοιότητα μεταξύ των επίμαχων σημάτων, β) έχει γίνει ουσιαστική χρήση του σήματος που αντιτάχθηκε κατά τη διαδικασία της ανακοπής, γ) υπάρχει ομοιότητα μεταξύ των υπηρεσιών για τις οποίες έχει γίνει ουσιαστική χρήση του σήματος και δ) υπάρχει συνεπώς κίνδυνος σύγχυσης μεταξύ των επίμαχων σημάτων.